20.04.2008 14:46   Nepali võimude sõnul on nad valmis kasutama jõudu, sh püssitule avamist, et ennetada Pekingi-vastaseid proteste, vahendas Reuters.    Peking pole kinnitanud, millal täpselt olümpiatule tõrvik 8850 meetri kõrgusele Mount Everesti mäetippu viiakse, kuid see toimub ajavahemikul 1. maist 10. maini.    Samuti keelas Nepal sel perioodil mägironijatel liikuda Mount Everesti teisest laagrist kõrgemale.    Eksiilis tiibetlased on Nepali pealinnas Katmandus regulaarselt avaldanud meelt möödunud kuust alates, mil Hiina surus maha iseseisvusmeelsed protestid Tiibetis.    Olümpiatule teekonda on seni paljudes riikides saatnud Hiina-vastased meeleavaldused.